**Jegyzőkönyv**

Készült: 2019. június 17-én (hétfő) 18.50 órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Heffler Gáborné PB tag

Balogh László PB tag

Bódi János PB tag

Varga Mihály PB tag

Zavada Csaba PB tag

**Meghívottak:**

Szedlák Attila, polgármester

Kondics István alpolgármester

Bencze Éva, jegyző

Auerbach János képviselő

Némethyné Brand Júlia pénzügyi csoportvezető

**Lukáts Gábor a Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 6 fő bizottsági tagból 6 fő bizottsági tag jelen van, az ülés határozatképes.

Van-e hozzászólás, kiegészítés a napirendi pontokat illetően?

**Szedlák Attila polgármester**

A 2. napirendi pontban lévő Dózsa Gy. u. 37. szám alatti ingatlan pályáztatásának kiértékelését kérném zárt ülésen tárgyalni. Tájékoztatom a Képviselő-testületet, hogy az Mötv 46. § (2) bekezdés c.) pontja alapján zárt ülést rendelhet el a vagyonával való rendelkezés esetén, továbbá az általa kiírt pályázat feltételeink meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené. Az üzleti érdek vizsgálata kapcsán az üzleti titok fogalmából kell kiindulni, melyet a 2013. évi V. törvény A Polgári Törvénykönyv 2:47 §-a határozza meg.

**Lukáts Gábor PB elnök**

Kérem kézfeltartással szavazzon, aki a zárt ülésre tett javaslattal egyetért.

Pénzügyi, Gazdasági és Településfejlesztési Bizottság 6 igen szavazattal egyetért.

**55/2019.(VI.17) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a Dózsa Gy. u. 37. szám alatti ingatlan pályáztatásának kiértékelése tárgyú napirendi pontot zárt ülésen tárgyalja az Mötv 46. § (2) bekezdés c.) pontja alapján.

Határidő: azonnal

Felelős: Lukáts Gábor PB elnök

**Napirendi pontok**

**1.) Határidő hosszabbítási kérelem a településkép védelméről szóló önkormányzati rendelet jogszabálysértő rendelkezéseinek megszűntetésére**

Előadó: Szedlák Attila polgármester

**2.) Önkormányzati étkeztetési fejlesztések támogatása tárgyú pályázat benyújtása**

Előadó: Szedlák Attila polgármester

**3.) Vegyes ügyek**

**NAPIREND TÁRGYALÁSA**

**1.) Határidő hosszabbítási kérelem a településkép védelméről szóló önkormányzati rendelet jogszabálysértő rendelkezéseinek megszűntetésére**

Előadó: Szedlák Attila polgármester

**Lukáts Gábor PB elnök**

Az első napirendi pont a településkép védelméről szóló rendelet jogszabálysértő rendelkezéseinek megszűntetése. Az előterjesztés mindenki megkapta.

Van-e szóbeli kiegészítés?

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a határidő meghosszabbítási kérelmet.

 A Pénzügyi, Gazdasági és Településfejlesztési Bizottság 6 igen szavazattal elfogadja.

**56/2019.(VI.17) PB határozat**

A Pénzügyi, Gazdasági és Településfejlesztési Bizottság 6 igen szavazattal elfogadásra javasolja Litér Község Önkormányzata Képviselő-testület fele a településkép védelméről szóló 23/2017.(XII.29.) önkormányzati rendelet törvénysértés megszűntetéséhez 2019. június 26. napjáig rendelkezésre álló határidő 30 nappal történő meghosszabbítását.

Határidő: azonnal

Felelős: Lukáts Gábor PB elnök

**2.) Önkormányzati étkeztetési fejlesztések támogatása tárgyú pályázat benyújtása**

Előadó: Szedlák Attila polgármester

**Lukáts Gábor PB elnök**

A második napirendi pont a konyha fejlesztésének támogatására benyújtott támogatás.

Van-e szóbeli kiegészítés?

**Szedlák Attila polgármester**

A pályázat célja bölcsődei vagy óvodai gyermekétkeztetést szolgáló főzőkonyha bővítése, fejlesztése, maximálisan 40 millió Ft támogatással, minimálisan 15%-os saját forrás biztosításával. A pályázat benyújtásának határideje 2018.06.20.

A Veszprémi Tervező Kft. elkészítette a pénzügyminiszter által kiírt pályázatra benyújtandó főzőkonyha fejlesztés tervdokumentációját és költségbecslését, amely alapján a mellékelt alaprajz szerinti helyiségek kerülnek kialakításra nettó 121,15 m2 hasznos alapterületen, mindösszesen bruttó 45.343.596 Ft ellenében. A 85%-os támogatási intenzitás mellett igényelt támogatás összege 38. 542.057 Ft, a fejlesztéshez szükséges önerő összege
6.801.539 Ft, amelyet a 2019. évi költségvetés már tartalmaz.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé, hogy pályázatot nyújtson be a Magyarország 2019. évi központi költségvetéséről szóló 2018. évi L. törvény 3. melléklet II.3. pont szerinti „Önkormányzati étkeztetési fejlesztések támogatása” tárgyú pályázati felhívásra. A Pénzügyi, Gazdasági és Településfejlesztési Bizottság 5 igen szavazattal és 1 tartózkodással elfogadja.

**57/2019.(VI.17.) PB határozat**

A Pénzügyi, Gazdasági és Településfejlesztési Bizottság 5 igen szavazattal és egy tartózkodással elfogadásra javasolja Litér Község Önkormányzata Képviselő-testület fele pályázat benyújtását Magyarország 2019. évi központi költségvetéséről szóló 2018. évi L. törvény 3. melléklet II.3. pont szerinti „Önkormányzati étkeztetési fejlesztések támogatása” tárgyú pályázati felhívásra, 38.542.057Ft összeggel, amelyhez a szükséges önerő 6.801.539Ft.

Határidő: azonnal

Felelős: Lukáts Gábor PB elnök

**Lukáts Gábor PB elnök**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 20.15-kor lezárom.

Lukáts Gábor Heffler Gáborné

 PB elnök bizottsági tag